Na osnovu Zakona o naučnoistraživačkoj djelatnosti („Službene novine Kantona Sarajevo broj: 26/16“ i Odluke Vijeća Instituta za historiju broj: 01-01-686/21 od 10.09.2021. godine i saglasnosti Univerziteta u Sarajevu broj: 01-17-68/21 od 27.10.2021. godine

**INSTITUT ZA HISTORIJU**

raspisuje

**KONKURS**

 za izbor u zvanje

I

**Viši naučni saradnik** za oblast starije historije – srednji vijek – **1 izvršilac**;

II

Za izbor u zvanje **višeg** **naučnog saradnika** uvjeti su:

* doktor historijskih nauka;
* najmanje tri godine provedene u zvanju naučnog saradnika, najmanje pet naučnih radova iz oblasti za koju se bira objavljenim u priznatim publikacijama, objavljena naučna knjiga i originalni naučni uspjeh kao što je naučni projekat, patent ili originalni metod sve nakon izbora u zvanje naučnog saradnika.

III

Izbor u zvanje višeg naučnog saradnika vrši se na period od šest (6) godina s mogućnošću jednog ponovnog izbora.

* Pored uvjeta utvrđenih članom 31. Zakona o naučnoistraživačkoj djelatnosti („Službene novine Kantona Sarajevo“ broj: 26/16) potrebno je da kandidat ispunjava opće uvjete propisane Zakonom o radu.

Potrebna dokumentacija:

* Svojeručno potpisana prijava na konkurs;
* Izvod iz matične knjige rođenih, original ili ovjerena kopija, ne stariji od 6 mjeseci;
* Uvjerenje o državljanstvu, original ili ovjerena kopija, ne starije od 6 mjeseci;
* Diploma o stečenom zvanju doktora nauka, original ili ovjerena kopija;
* Prijevod gore navedene diplome, original ili ovjerena kopija ukoliko je izdata van BiH; ukoliko nije na jednom od tri službena jezika Bosne i Hercegovine;
* Rješenje o nostrifikaciji gore navedene diplome, original ili ovjerena kopija;
* Biografija (CV);
* Bibliografija i radovi koji su objavljeni nakon izbora u zvanje naučnog saradnika;
* Dokaz o izboru u zvanje, original ili ovjerena kopija;
* Spisak projekata, patenata ili originalnih metoda iz oblasti za koju se vrši izbor.

Rok za dostavljanje prijava po javnom oglasu je petnaest (15) dana od dana objavljivanja u sredstvima javnog informisanja.

Prijava se može dostaviti lično ili preporučenom pošiljkom na adresu: „Univerzitet u Sarajevu – INSTITUT ZA HISTORIJU, ulica Podgaj broj 6, Sarajevo“ sa naznakom „Prijava na konkurs“.

Nepotpune, neuredne i neblagovremene prijave neće se uzeti u razmatranje.